
॥ आसुख ॥ 


रसिक-दम्पति श्रीश्यामाश्याम के सवेसारातिसार मधुराति- 
मधुर-रसमय नित्य-विहार के सुगायक श्रीललितावतार-स्वामी- 
श्री हरिदासजी महाराज का आविर्भाव विन्स० १५३७ की भाद्रपद 
शुक्ला अष्टमी को राजपुर ग्राम में हुआ था। आपके पिता 
सनाढ्य कुल भूषण श्रीगंगाधरजी व माता श्रीचित्रादेवी थीं। गुरुवर्थ 
स्वामी श्रीआशुधी रजी से उपनयन-संस्कार तथा दीक्षा ग्रहण करने 
के पश्चात्‌ गृह-संबन्ध का परित्याग कर आप निधिवन में नित्य 
एक निश्चित स्थान पर विराजमान होकर नित्य-केलि का 
अवलोकन किया करते थे। इसी स्थान से श्रीयुगलवये का 
सम्मिलित साकार स्वरूप 'बाँकेबिहारी' का प्राकट्य हुआ था, 
जिन्हें आप नित्य नवीन उत्कण्ठा से लाड़ लड़ाया करते थे। संगीत 
के मुतेस्वरूप श्रीस्वामीजी सुमधुर स्वर से समय व ऋतु की राग- 
रागनियों में श्री प्रियालाल की नित्य-सेवा किया करते थे। 

आपके “अष्टादशसिद्धान्त” के पद जीवों को जगत्‌ से विमुख 
तथा श्रीहरि के सम्मुख करने में सक्षम हैं। उज्जवल-रस कें पद 
“केलिमाल” आपके भावों की उत्कृष्ट अभिव्यक्ति है, जो समस्त 
रसिक-समाज के लिये उपादेय-आस्वाद्य है। निकुञ्ञ-के लि-रस की 
प्राप्ति अत्यन्त दुर्लभ है। यह रस गुगलवर एवं सतगुरु की कृपा से 
ही सुलभ हो सकता है । 

प्रस्तुत वाणीग्रन्थ का प्रकाशन पुजारी भीमदनमोहुनशरण 
श्रौ 'श्रीजी' मन्दिर, वृन्दावन द्वारा क्रिया गया है । इसके पूवं भी 
आपने तेरह लघु ग्रन्थों के प्रकाशन की पावन सेवा की है | यह 
चोदहूवां ग्रन्थरत्त “भीकेलिमाल” श्रीराधाकृष्ण-रसपिपासु प्रेमी- 
जनों को सेवा में प्रस्तुत हे । 


रसिकचरणरजाकांक्षी-- 

छ श्रीनिकुञ्जविहारिणे नम: ४8 
॥ श्रीकुंजविहारी विहारिणी जयति ॥ 


६ सम्प्रदाय लिख्यते ® 
॥ झल्कोव्कस्प्‌ h 


श्रीमदुहंससमारम्भां सनकादिकमध्यमास्‌ । 
श्रौनारदयुतां शुद्धां निम्बाकंपरिवृ हिताम्‌ । 
अस्मदाचा्ंपर्य्यन्तां वन्दे गुरुपरस्परास्‌ ॥ 


श्रीकूंजविहारी-विहारिनी रूपौ जो सुमेरु धीर है सो 


अखंडित एक रस है। ताको सरूप प्रगट भीस्वामी 
आशुधीरजू । 


प्रगट परचो घुरसुरी को भेंट दई ता समय सें श्रीस्वामी 
ज्‌ ने द्वै साखो कही सो साखो लिख्पते। 


ॐ साखी # 
बड़ कुल जनमें कहा भयो कहा बसें सुरसरी तीर । 
आसुधीर सन्तन भजे पावन भयो सरीर।॥ 
धन्य-धन्य तिहुँ पुर भयो गई विप्रन की ऐठ । 
आसुधीर जग जानियो जब लई सुरसरी भेंट ॥ 


वु्कश्कमन्यम्य्पश्य्यश्वश्यः्ययण्कककष्यभ्यम्यशयशययशयः्यश्यवम््यस्यः्य््ष्‌ः 

॥ श्रीमत्कुञ्जविहारिणे नमः ॥ 
४ श्रीहरिदासः शरणं मम छ 

र ॥ राग विभास ॥ 
टा ज्योंही-ज्यौंही तुम राखत हो, त्यांही-त्योंही 


डळ 
cf] 


रहियतु है हो हरि। और तो अचरचे पांय धरों, सु 
तौ कहौ कौन के पेंड भरि॥ जहूपि कियो चाहों 
अपनो मन भायौ, सो तो क्यों करि सकों जो तुम 
- राखौ पकरि । कहें श्रीहरिदास पिजरा के जनावर लों 
तरफराइ रह्यो उड़िबे कों कितोक करि ॥१॥ 

काहू को बस नाहि तुम्हारी कृपा तें सब होइ 
बिहारी बिहारिनि। ओर मिथ्या प्रपंच काहे कों 
' भाषिये सु तो है हारिनि ॥ जाहि तुमसों हित तासों 
तुम हित करो सब सुख कारनि। श्रीहरिदास के 
स्वामी स्यामा कुंजबिहारी प्राननिके आधारनि ।.२॥ 

कबहुँ-कबहूँ मन इत-उत जात यातेंब कॉन अधिक 
सुख । बहुत भांतिन घत आनि राख्यो नाहि तौ 
पावतो दुख ॥ कोटि काम लावन्य बिहारी ताक | 


| 

७ नयर दौडी सिदान्त के पद ॥ढऽडौद दऽ लीड र 


स्वामी स्यामा कुंजबिहारी कौ दिन देखत रहो 
बिचित्र सुख ॥३॥ 
हरि भजि हरि भजि छाडि न मान नर-तन कों। ६ 
मत बंछे मत बंछं रे तिलु-तिलु धन कों॥ अनमाँग्यो ६ 
आगे आवेगो ज्यों पलु लागत पलु कों। कहें श्रीहरिः छै 
दास मीचु ज्यों आवे त्यों धन हव है आपुन कों ॥४॥ ६ 
॥ राग विलावल ॥ Ei 
ए हरि मोसौ न बिगारन कौ तोसो न सवारन & 
कौ मोहि तोहि परी होड़ । कौन धों जीते कोन धों 
| हारं पर बदी न छोड़ ॥ तुम्हारी माया बाजी बिचित्र i 
| पसारी मोहे सुर सुनि काके भूले कोड़ । कहें श्रीहरि- ६ 
दास हम जीते हारे तुम, तऊ न तोड़ ॥५॥ 
| बंदे अखतियार भला। चित न डुलाउ भाव छन 
| समाधि भीतर न होहु अगला ॥ न फिर दर-दर Ee 
| पै दर-दर न होहु अँधला ॥ कहें श्रोहरिदास करता pe 


द्‌ 

है 

मुहाँचुहीं सब सुख लियें रहत रुख। श्रीहरिदास के ह 
Bt 

fe 


किया सो हुवा सुमेर अचल चला ॥६॥ £ 

हित तौ कीजे कमल नेंन सौं जा हित के आगे रा 
और हित लागे सब फीको। के हित कीजे साधु i 
संगति सों ज्यों कल्मष जाइ सब जीको ॥ हरि को ना 


ठ 


5 


च क्या >, गौ न को हे ही ओह कह हे 


uthulakshmi Research Academy. 

जै 

हित ऐसो जंसौ रंग मजीठ, संसार हित रंग कसूभ 
दिन दुती कौ । कहें श्रीहरिदास हित कीजे 
श्रीबिहारीजु सों ओर निबाहू जानि जीकौ ॥७॥ 

तितुका ज्यों बयारि के बस । ज्यों चाहे त्यों 
उड़ाय ले डारे अपने रस ॥ ब्रह्मलोक सिवलोक और 
लोक अस । कहें श्रीहरिदास बिचार देखो बिना 
बिहारी नाहि जस ॥८॥ 

संसार समुद्र मनुष्य मीन नक्र मगर और जीव 
बहु बंदसि । मन बयारि प्रेरे स्नेह फंद फंदसि ॥ लोभ 
विजर लोभी मरजिया पदारथ चारि खंद खंदसि। 
कहें श्रीहरिदास तेई जीव पार भये जे गहि रहे चरन 
आनन्द नंदसि ॥ 8॥ 

हरि के नाम कों आलस कत करत है रे काल 
फिरत सर सांधें। बेर कुबेर कछ नाह जानत, चढ्यो 
फिरत है काँधें । हीरा बहुत जवाहर संचे, कहा भयो 
हस्ती दर बांधे ॥ कहें श्रीहरिदास महल में बनिता 
बनि ठाढ़ी भई एको न चलत जब आवत अंत कौ 
आधि ॥। १०॥ 

देखो इन लोगनि की लावनि। बूझत नाहि हरि- 
चरन-कमल कों मिथ्या जनम गेंवावनि ॥ जब 


or ळे पेस्थसयस्थममन्यस्यम्यय 

जमदूत आइ घेरत हैं तब करत आप सन भावनि। & 
कहें श्रीहरिदास तर्बाह चिरजीवो जब कुंजबिहारी ६ 
चितावति ॥ ११।। 

सन लगाय प्रीति कीज कर करवा सों, ब्रज- £ 
बीथिनि दीजै सोहनी । वृन्दावन सों वन उपबन सों ६ 
गुंज-माल हाथ पोहनी ॥ गो गो-सुतन सों मृगी सृग- ६” 


सुतन सों और तन नेकु न जोहनी। श्रीहरिदास के ६ 

स्वासो स्यामा कुंजबिहारी सों चित्त ज्यों सिर पर 

दोहनी ॥१२॥ i 
॥ राग कल्याण ॥ fe 


हरि को ऐसोई सब खेल । मुग-तृस्ना जग व्यापि ६ 
रहो है कहूँ बिजोरो न बेल ॥ धन-मद जोबन-मद रू 
राज-मद ज्यों पंछिन सें डेल । कहें श्रीहरिदास यहे छँ 
जिय जानों तीरथ कसो मेल ॥१३॥ 

॥ राग कान्हरो ॥ Be 

झूठी बात साँची करि दिखावत हो हरि नागर । 5 
निसि-दिन बुनत उधेरत जात प्रपंच को सागर ॥। ठार ६ 
बनाय धरो मिहरी को है पुरुष तें आगर । सुनि ; 
श्री हरिदास यहै जिय जानों सपने को सो जागर॥१४॥ £ 


जगत प्रीति करि देखी नाहिनें गटी को कोऊ। ६% 
हि मत TR Pe के 

छत्रपति रंक लों देखे प्रकृति विरोध बन्यो नाहि 
कोऊ ॥ दिन जो गये बहुत जनमनि के ऐसें जाउ 
जिनि कोऊ । कहें श्रीहरिदास मीत भले पाये बिहारी 
ऐसो पावो सब कोऊ ॥ १५॥ 
लोग तो भूलें भलें भूलें, तुम जिन भूलो माला- 
धारी । अपनों पति छाँडि औरनि सों रति ज्यों दारनि 
में दारी ॥ स्याम कहत तेई जीव मोते बिमुख भये 
सोऊ कोन जिन दूसरी करि डारी । कहें श्रीहरिदास 
जग्य देवता पितरन कों स़्द्धा भारी ॥१६॥ 
जौलों जीवे तौलों हरि भजि रे मन ओर बात 
सब बादि। द्योस चारि के हला-भला में तु कहा 
लेइगो लादि ॥ माया-मद गुन-मद जोवन-मद भुल्यो 
नगर विवादि । कहें श्रीहरिदास लोभ चरपट भयो 
काहे की लगे फिरादि ॥१७॥ 
प्रेमसमुद्र रूप रस गहरे कसें लागें घाट। बेकारयों 
दे जान कहावत जातिपन्यो को कहाँ परी बाट ॥ 
काहू को सर सुधो न परे मारत गाल गली गल हाट। 
हें श्रीहरिदास जानि ठाकुर बिहारी तकत 
ओटपाट ॥१८॥ i 
॥ इति श्रीअष्टादश-सिद्धान्त के पद सम्पूर्ण ॥ i 
Eh 

उज्ज्वल रस के पद 
॥ राग कान्हरौ ॥ 

माई री सहज जोरी प्रगट भई जु रंग को गौर- 
स्याम घन-दामिनि जेसें । प्रथमहूँ हुती अबहूँ आगे हूँ 
रहि हैं न टरि हैं तैसें । अंग-अंग की उजराई सुघराई 
चतुराई सुंदरता ऐसें । श्रीहरिदास के स्वामी स्यासा 
कुंजबिहारी सम वेस बेसें ।।१॥ 

रुचि के प्रकास परस्पर खेलन लागे। राग- 
रागिनी अलौकिक उपजत, नृत्य संगीत अलग लाग 
लागे। राग ही में रंग रह्यौ रंग के समुद्र में दोउ 
झागे । श्रीहरिदास के स्वामी स्यामा कुंजबिहारी पे 
रंग रह्यो रस ही में पागे ॥२॥ 

ऐसे ही देखत रहों जनस सुफल करि मानों । 
प्यारे की भावती भाँबतीज के प्रात-प्यारे जुगल- 
किसोरहि जानों ॥ छिन न टरों पल होंह न इत-उत 


% रहौं एक तानों। श्रीहरिदास के स्वामी स्यासा 


र भृश्युश्श्भ्यश्ययकि 


कुंजबिहारी मन रानों ॥३॥ 


CC-0. In Public Domain. Digtized by Muthulakshmi Research Academy 


मृश्यृश्युश्युश्यृश्युष्म््यवृष्यश्यःयययकक 


( ७ ) कश्यः कमश्मम मी 2९ 


म 


डड अ उौ5 अय श्रीकेलिमाल ।टॉष्यच्यीच:अध्यीच्य वयर 


जोरी विचित्र बनाई री माई काह मन के हरन 
कों । चितवत हृष्टि टरत नहि इत-उत मन-बच-क्म 
याही संग भरन कों ॥ ज्यों घन-दामिनि संग रहत 
नित, बिछुरत नाँहिन और बरन कों। श्रौहरिदास के 
स्वामी स्यामा कुंजबिहारी न टरन कों ॥४॥ 

इत उत काहे कों सिधारति मेरी आँखिन आगे 
ही तु आव। प्रीति को हित हों तो तेरो जानों ऐसो 
ही राखि सुभाव । अमृत से बचन जिय को प्रकृति सों 
मिल ऐसोई दे दाव। श्रीहरिदास के स्वामो-स्यामा 
कहत री प्यारी प्रीति को मंगल गाव ॥५॥ | 

प्यारीजु जसे तेरी आँखिन में हों अपनपो देखत 
हों ऐसें तुम देखति हो किधों नाहि । हों तोसों कहाँ 
प्यारे आँखि मूंदि रहों तो लाल निकसि कहाँ जाँही । 
मोकों निकसिबे को ठोर बतावो, साँची कहों बलि 
जाउं लागों पाहो । श्रीहरिदास के स्वामी-स्यामा 
कुंजबिहारी तुर्माह देख्यो चाहत और सुख लागत 
काँही ॥६॥ 

प्यारी तेरो बदन अमृत की पंक तामें बींधे नेन 
ह्रं । चित चल्यो काढन कों विकुच संधि संपुट में 
रह्यो भ्वे ॥ बहुत उपाइ आहि री प्यारी पे न करत 

दौड नदः! उज्ज्वल रस के पद ॥ हः लैब बैडडौदटैडडक्को& 
स्वे । श्रीहरिदास के स्वामीस्यामा कुंजबिहारी कहत 
ऐसे ही रहो ह्व ॥७॥ Fe 
३पत्रत जात बजावत नूपुर । मेरो तेरो न्याव दई ६+ 
के आगें जो कछु करो सो हमारे सिर ऊपर ॥ निपट 
निकट मवास ह्वै रही प्यारी पेंड दूपर । श्रीहरिदास छ 
के स्वामी स्यामा कुंजबिहारी बिलसो निहचल ६ 
धूपर ॥८॥ 
` दृष्टि चेप वर फंदा मन पिजरा राख्यौ ले पंछी 
बिहारी । चुनों सुभाव प्रेम-जल अंग श्रवत पीबत न छँ 
अघात रहे मुख निहारी ॥ प्यारी प्यारी रटत रहत ६ 
(छिन ही छित याकें और न कछू हिया री। सुनि 
हरिदास पंछी नाना रंग देखत ही देखत प्यारीज़ न हीन 
हारी ॥&॥ > 
भूले भूले हूँ मान न करि री प्यारी तेरी भोहें & 
मली देखत प्रान न रहत तन । ज्यो न्योछावर करों र 
प्यारी तो पर काहे तें तू सुकी कहत स्याम घन ७ धन 
तोहि ऐसें देखत मोहि अब कल केसें होइ ज प्रॉनधन । "> 
सुनि श्रीहरिदास काहे न कहत यासों छॉडिव छाँडि गा 
अपनोंपन ॥॥१०॥ द 
बात तौ कहत कहि गई अब कठिन परी बिहारी । 
प्रान तौ नांहिने तन अस्त-बिस्त भये कहें कहा भी 
दक््क्याक 5 ) बर्या यण्या्याचा० ५०9१ 

प्यारी ॥ भाँवते को प्रकृति देखत जो श्रम भयो 
बहुत हिया री । श्रीहरिदास के स्वामी स्यासा कुंज- 
बिहारी बाहु सों बाहु मिलाय रहे मुख निहारी ॥। ११॥ 

कुंजबिहारी हों तेरी बलाइ लेऊं नीके हो गावत। 
राग रागिनीन के जथ उपजावत ॥ तेसीये त॑सी मिली 
जोरी प्रियाजू को मुख देखत चंद लजावत । श्रीहरि- 
दास के स्वामी स्यासा को नृत्य देखत काहि न 
भावत ॥१२॥ 

एक समे एकांत बन में करत सिंगार परस्पर 
दोई। वे उनके वे उनके प्रतिबिबनि देखत रहत 
परस्पर भोई ॥ जेसे नीके आजु बने ऐसे कबहूँ न बनें 
आरसी सब झूठी परी कंप्तीयव कोई । श्रीहरिदास के 
स्वामी स्थामा कुंजबिहारी रीझि परस्पर प्रीति 
नोई ॥१३॥ 

राधे चलि री हरि बोलत कोकिला अलापत सुर 
देत पंछी राग बन्यो। जहाँ मोर काछ बांधे नृत्य 
करत मेघ मृदंग बजावत बंधान गन्यो ॥ प्रकृति की 
कोऊ नाँहि यातें सुरति के उनमान गहि हौं आई में 
जन्यौ । श्रीहरिदास के स्वामी स्यामा कुंजबिहारी की 
अटपटो बानि ओर कहत कछू और भन्यो ॥१४॥ 

तेरो मग जोवत लाल बिहारी। तेरी समाधि 
अजहूँ नाह छूटत चाहत नाहिनें नेकु निहारी ॥। ओचक 
आय द्वे कर सों संदे नन अरबराय उठी चिहारी। 
श्रोहरिदाप्त के स्वासो स्यामा ढूढत बन सें पाई प्रिया 
दिहारी ॥१५॥ 

मानि तु अब चलि रो एक संग रह्यो कीजे । तो 
कीजे जो बिन देखे जीजे ॥ ये स्याम घन तुम दामिनी 
प्रेम पुंज वरषा रस पीजे । श्रीहरिदास के स्वामी 
स्यामा कुंजबिहारी सों हिलिमिलि रंग लीज ॥१६॥ 

तु रिस छांड़ि री राधे-राधे। ज्यों-ज्यों तोकों 
गहरु त्यौं-त्यौं सोकों बिथा री साधे-साधे॥ प्राननि 
कौ पोषत हैं री तेरे बचन सुनियत आधे-आधे । 
श्रीहरिदास के स्वामी स्यामा तेरी प्रीति बाँधें- 
बाँधे ॥ १७॥ 

आजु त्रन टूटत है री ललित त्रिभंगी पर। 
चरन-चरन पर मुरली अधर धर चितवनि बंक छबीली 
भुव पर॥ चलहु न बेगि राधिका पिय पे जो भयो 
चाहत हो सर्वोपर । श्रीहरिदास के स्वामी कौ समयो 
अब नीको बन्यो हिलिमिलि केलि अटल रति भई 
धूपर ॥१८॥ 

दिन डफ ताल बजावत गावत भरत परस्पर 
छिन-छिन होरी । अति सुकुमार बदन श्रम वरषत 
भले मिले रसिक किसोर-किसोरी ॥ बातनि बतबतात 
राग रंग रमि रह्यो इत उत चाह चलत तकि खोरी । 
सुनि श्रीहरिदास तमाल स्याम सों लता लपटि कंचन 
की थोरी ॥ १६॥ 

द्वेलर मोतिन को एक पुंजा पोति को सादा नेत्रनि 
दृष्टि लागो जिनि मेरी। हाथनि चारि-चारि चूरी 
पाइन इकसार चूरा चोपहलू इकटक रहे हरि हेरी ॥ 
एक मरगजी सारी तन तें कंचुकी न्यारी अरु अँचरा 
की बाँई गति मोरी उरसनि फेरी। श्रीहरिदास के 
स्वामी स्यामा कुंजबिहारी या रस हो बस भये हरे- 
हर सरकनि नेरी ॥२०॥ 

जोबन रंग रंगोली सोने से गात, ढरारे नेना कंठ 
पोति मखतूली । अंग-अंग अनंग झलकत सोहत कानन 
बीरे, सोभा देत देखत ही बने जोन्‍्ह में जोन्ह सी 
फुली ॥ तनसुख सारो लाही अंगिया अतलस अतरोट!, 
छबि चारि-चारि चूरी, पहुँचनि पहुंची खमकि बनी, 
नकफूल जेब मुख बोरा, चौंका कोंधें संभ्रम भुली 
ऐसी नित्यबिहारिनि श्रीबिहारीलाल संग, अति आधीन 

दासी जोरी सुरति हिडोर झली ॥२१॥ 

राधे दुलारी मान तजि। प्रांन पायो जात है 
री मेरौ सजि ॥ अपनों हाथ सेरे माथे धरि अभैदान 
दे अजि । श्रीहरिदास के स्वामी स्यामा कुंजबिहारी 
कहत री प्यारी रंग रुचि सों बलि लजि ॥२२॥ 

गुन की बात राधे तेरे आगे को जानें जो जानें 
सो कछु उनहारि। नृत्य गीत ताल भेदनि के विभेद 
जानें कहूँ जितेक ते देखे झारि॥ तत्व सुद्ध स्वरूप रेख 
परमान जे विज्ञ सुघर ते पचे भारि । श्रीहरिदास के 
स्वामी स्यामा कुंजबिहारी नेक तुम्हारी प्रकृति के 
अंग-अंग ओर गुनी परे हारि ॥२३॥ 

सुघर भये हो बिहारी याही छाँह तें । जे जे गटी 
सुघर सुर जानपनें को ते ते याही बांह तें ॥ हुते तो 
अधिक बड़े सबहीं तें पं इनकी कस न खटात याँह 
तें । श्रीहरिदास के स्वामी स्थामा कुंजबिहारी जाक 
रहे चाह तें ॥२४॥ 

राधा रसिक कुंजबिहारी कहत जु हों न कहूं 
गयौ सुनि-सुनि राधे तेरी सों। मोहि न पत्याहु तो 
संग हरिदासी हुती पुछि देखि भटू कहि धों कहा भयो 

सेरी सौं॥ प्यारी तोहि गठोंधन प्रतीति छाँड़ि छिपा 
जान दे इतनीब एरी सों। गहि लपटाइ रहे छल 
दोउ छाती सौं छाती लगाय फेराफेरी सों ॥२५॥ 

प्यारी तेरी महिमा बरनी न जाय जिहि आलस 
काम बस कोन । ताकौ दंड हमें लागत है री भये 
आधीन ॥ साढ़े ग्यारह ज्यों औंटि दूजे नवसत साजि 
सहज ही में जवादि कपूर कस्तुरी कुमकुम के रंग 
झोन । श्रीहरिदास के स्वामी स्यामा कुंजबिहारी रस 
बस करि लीन ॥२६॥ 


श्रम जलकन नांही होत मोती माला कों देहु । 
देखे बहुत अमोल मोल नाँही तन-मन-धन न्योछावरि 
लेहु ॥ रति विपरीत प्रीति को आलस तेरे सधि नाइक 
एहु । श्रीहरिदास के स्वामी स्यामा कुंजबिहारी प्रीति 
वर मलय वेहु ॥२७॥ 


कडवाडबायाडवन्यानपम्य्यान्यम्युम्यूणयनयन्यन्यम्युन्युमयस्यस्यसपायस्कच 


नील लाल गौर के ध्यान बैठे श्रीकुंजबिहारी । 
उयों-ज्यों सुख पावत नांही त्यौं-त्यों दुख भयो भारी ॥ 
अरबराइ प्रगट भई जु सुख भयो बहुत हिया री । 
श्रीहरिदास के स्वामी स्यामा कुंजबिहारी करि 
मनुहारी ॥२८॥ 

आजु की बानिक प्यारे तेरी प्यारी तुम्हारी 
बरनी न जाइ छबि । इनकी स्यामता तुम्हारी गोरता 
जेसे सित असित बेनी रही भुवंगम ज्यों दबि ॥ इनको 
पीतांबर तुम्हारो नील निचोल ज्यों ससि कुंदन जेब 
रबि । श्रीहरिदास के स्वामी स्यामा कुंजबिहारी की 
सोभा बरनी न जाय जो मिलें रसिक कोटि 
कबि ॥२९॥ 

देखि-देखि फूल भई । प्रेम के प्रकास प्रीति के 
आगे ह्व जु लई ॥ सुनि री सखी बागो बन्यो भाजु 
तुम पर त्रिन टूटत है जु नई । श्रीहरिदास के स्वामी 
स्यामा कुंजबिहारी सकल गुन निपुन ताताथेई ताथेई 
गति जु ठई ॥३०॥ 

॥ राग केदारो ॥ 

ऐसी तौ बिचित्र जोरी बनी । ऐसी कहूँ देखी 
सुनी न भनी ॥ मनही. कनक सुदाह करि-करि देह 
अद्भुत ठनो । श्रीहरिदास के स्वामी स्याम तमाले 
उठंगि (उछंगि) बेठी धनी ॥३१॥ 

हंसत खेलत बोलत मिलत देखो मेरी आँखिन 
सुत्र। बीरी परस्पर लेत खवावत ज्यों दामिनि घन 
चमचमात सोभा बहु भाँतिन सुख ॥ श्रुति घुरि राग 


Rr “रब “३-१. आई. 

% केदारो जस्यो अधराति निसा रोम-रोम सुख । 
नी श्रोहरिदास के स्वामो स्यामा कुंजबिहारी क॑ मिलि 
ई गावत सुर देत मोर भयो परम सुख ॥३२॥ 

अद्भुत गति उपजत अति नृत्तत दोऊ मंडल 
कुंवर किसोरी । सकल सुधंग अंग भरि भोरी पिय 
नृत्तत मुसकनि सुख मोरी, परिरंभन रस रोरी ॥ 
ताल धरें बनिता मृदंग चन्द्रागति घात बजे थोरी- 
थोरी । सप्त भाइ भाषा विचित्र ललिता गाइनि चित 
चोरी ॥ श्रीवृन्दावन फूलनि फूल्यो पुरन ससि त्रिविध 
पवन बहै थोरी-थोरी। गति विलास रस हास परस्पर 
भुतल अद्भुत जोरी ॥ श्रीजमुनाजल विथकित पुहुपनि 
वरष। रति-पति डारत त्रिन तोरी। श्रीहरिदास के 
स्वामी स्यामा कुंजबिहारी को रस रसना कहै को 
री ॥३३॥ 


Tom? 


प्यारी जु जब-जब देखों तेरो मुख तब-तब नयो- 
नयौ लागत । ऐसो भ्म होत में कबहुँ देखी नरी 
दुति को दुति लेखनि न कागत ॥ कोटि चन्द्र तें कहाँ 
री दुराये नये-नये रागत। -श्रीहरिदास के स्वामी 
स्याम कहत काम की सांति न होइ न होइ त्रिपति, 
रहों निस-दिन जागत ॥३४॥ 

ऐपो जिय होत जो जिय सों जिय सिल, तन.सों 
तन समाइ ल्यों तो देखों कहा हो प्यारी ॥ तोही सों 
हिलगि आँखें आँखिन सों मिली रहें, जीवन को .यहै 
लहा हो प्यारो ॥ सोकों इतो साज कहाँ री हों अति 
दीन तुब बस, सुव छेप न जाय सहा हो प्यारी । 
श्रोहरिदास के स्वामी स्या कहत राखि ल री, बाहु- 
बल हों बपुरा काम दहा हो प्यारी ॥३५॥ 

आजु रहसि में देखियत. प्यारीज्ञ, एक बोल माँगों 
जो लिखि देहु । साखी तेरे नेन दसन कच कुच कटि 
नितंब जो लिखि देहु ॥ प्रीति द्रव्य रुचि ब्याज 
परस्पर सन-वच-क्रम करि जो लिखि देहु । श्रीहरि- 


दास के स्वामी स्यामा प्यारी प, बोल बुलाय लियौ 


लिखि देहु ॥३६॥ ,. 
प्यारी तेरी बाँफनि बान सुमार लागें. भोहें ज्यों 


धनुष । एक ही.बार यों छूटत जसं बादर बरषत इंद्र 


अनख ।! और हथियार को गने चाहनि कनख। 


'श्रीहरिदास के स्वामीस्यासा कुंजबिहारी सों प्यारी 


जब तु बोलत चनख-चनख ॥।३७॥। | 
काहे ते. आजु अटपटे से हरि। अटपटी पाग 


'अटपटे से बंद अटपटी देत आगे सरि ॥ अटपटे. पाँइ 

हर के व ओम ( १७ ) की आओ कह दर के कं." 

परत में परखे जब आवत हे इत ढरि। श्रीहरिदास 
के स्त्रामीस्यामा जानि हों पाये आज लाल ओरं 
परि ॥॥३८॥ 

काहे कों मान करत, मोहिब कत दुख देत। 
बासे की सी हृष्टि लिये रहों तेरी जीवनि तोहि 
समेत ॥ अब कळु ऐसो करो भोंहन टाटी जिनि देहु 
कहत इत नेत । श्रीहरिदाप्त स्त्रामीस्यामा छल के 
गर लगायो भई रमेत ॥३६॥ 

रोम रोम जो रसना होती तऊ तेरे गुन न बखाने 
जात । कहा कहों एक जीभ सखी री बात की बात- 
बात ॥ भानु श्रमित और ससि हूँ श्रमित भपे और 
जुवति जात । श्रीहरिदास के स्वामीस्यामा कहत री 
प्यारी तु राखत प्रांन जात ॥४०॥ 

तुब जप कोटि ब्रह्मांड विराज राधे। श्री सोभा 
बरनी न जाइ अगाधे ॥ बहुतक जनम विचारत ही 
गये साधे-साधे । श्रीहरिदास के स्वामीस्यामा कुंज- 


बिहारी कहत री प्यारी ए दिन में क्रप-क्रम करि $ 


लाधे ॥४१॥ 


भूलों ( फूलों) सब सखी देखि-देखि । जच्छ 
किन्नर नागलोक देवस्त्री रीझि रहीं भुव लेखि-लेखि॥ 

धर 


कहत परस्पर नारि नारि सों यह सुंदर्यता अवरेखि- 


रेखि । श्रीहरिदास के स्वामीस्यामा ए केसे हूँ चितयें 
परेखि-रेखि ॥४२॥ 

पिय सों तु जोई-जोई करं सोई छाजे । ओर सेंघ 
करे जो तेरी सोई लाजे ॥ तु सुर-ग्यान सब अंग सखी 


| री माँन करत बेक़ाजे। श्रीहरिदास के स्वामीस्याम 


को ज्यौ तोमें बसे तू नितःनित्त विराज ॥४३॥ 

सोई तौ वचन मोसों मानि, तें मेरो लाल मोह्यो 
री साँवरो । नव निकुंज सुख पुंज महल में, सुबस 
बसौ यह गाँबरो ॥ नव-नव लाड लड़ाइ लाडली, 
नहि-नहि यह ब्रज जाँवरो । श्रीहरिदास के स्वामी- 
स्यामा कुंजबिहारी पे वारोंगी मालती भाँवरो ॥४४॥ 


जो कडु कहत लाड़िलो लाड्लीज सुनिये काँन 
दे। जो जिय उपजे सो तिहारेई हित की कहति हों 
आँन दे ॥ मोहि न पत्याहु तो छाती टकटोरि देखो 
पान दे । श्रीहरिदास के स्वामीस्याम कुंजबिहारी 
जाचक कों दान दे ॥४५॥ 


प्यारीज्ञ आगे चलि आगे चलि गहबर बन भीतर 
जहाँ बोले कोइल री । अति ही विचित्र फूल पत्रन 

% कीं सेज्या रची रुचिर सवारी तहाँ तूब सोइल री ॥ 
= छिन-छित पल-पल तेरीये कहानी तुब मग जोइल री। 
+ श्रोहरिदास के स्वामीस्याम कहत छबीलो काँम-रस 
है भोइल री ॥४६॥ 
न प्पारी अब सोइ गई । ज्यों-ज्यों जगावत त्यों-त्यो 
३ नहि जागत, प्रेम रस पान करि भोइ गई ॥ जागत 
% होइ तों जगाऊं प्यारे तातेंब परम.सचु, रस ही रसिक 
डर रस बोइ गई । श्रीहरिदास के स्वामीस्यासा उठिक 
% गरे लगाई, नवल प्रीति सों नोड गई ॥।४७॥। 

डोल झूलत दुलहिनी दुलहु । उडत अबीर कुम- 
कुमा छिरकत खेल परस्पर सुलहु॥ बाजत ताल रबाब 
और बहु तरनी तनया कूलहु । श्रीहरिदास के. स्वामी 
स्यांमा कुंजबिहारी को अनतब नाँहिने फूलहु ॥४८॥ 


प्यारी पहिरें चूनरी । तेसोई लहेँगा बन्यो सिल- 
सिलो पुरनमासी की सों पुनरीं ॥ हों जु कहत 'चलिये 
मनमोहन मानेंगी नहि घुनरी । श्रीहरिदास के स्वामी 
स्यामा कुंजबिहारी चरन लपटाने दुहुन री ॥४९॥ 


उड5सँडयँददैऽ्गऽ्यैऽडऽॐऽ$ऽरैऽडौः 


बनी रो तेरे चारि-चारि चूरो करनि,। कंठसिरी 
दुलंरी हीरनि की नासा मुक्ता ढरनि ॥ तेसौई ननन 

कजरा फबि रह्यो निरखि काम डरनि। श्रीहरिदास है 
के स्वामौस्यामा कुंजबिहारी रीझि-रीझि पग i 
परनि ॥५०॥ i 

प्यारी अब क्यों हूँ क्यों हूँ आई है। इत तुम ६+ 
श्रसित अधिक मनमोहन मैं कोटि जतन समझाई है॥ ६; 
उत हठ करति बहुत नवनागरि तेसोये नई ठकुराई i 
है । श्रीहरिदास के स्वामीस्याम कर जोरि मोन ह्वे ६ 
दूबरे की राँधी खीर कहो कोने खाई है ॥५१॥ i 

सुनि धुनि सुरली बन बाजे हरि रास रच्यो। & 
कुंज-कुंज द्रूम बेली प्रफुल्लित मंडल कंचन मनिन i 
खच्यौ ॥ नृत्तत जुगलकिसोर जुवतिजन मन मिलि i 
राग केदारौ मच्यो । श्रीहरिदास के स्वामी स्यामा ६ 


र Br 
कुंजबिहारी नीकेरी आजु प्यारो लाल नच्यो॥५२। ६. 


॥ राग कल्याण ॥ i 
अ Pee is 
जहाँ-जहाँ चरन परत प्यारी जू तेरे तहाँ-तहाँ सन $+ 
मेरौ करत फिरत परछाँहीं । बहुत सुरति मेरी चेंबर i 
दुरावति कोऊ बीरी खवावति एकब आरसी ले जाँही। 
और सेवा बहु भाँतिन की जेसीये कहैं कोऊ तेसीय 
करों ज्यों रुचि जानों जाँहीं । श्रीहरिदास के स्वामी 
स्यामा कों भले मनावत दाइ उपाँहीं ॥५३॥ 
पश्श्य्यश्यःयःयश्यः््‌ः ( २१) फ्कमःमःयः्कः 

यह कौन बात जु अबही और अबही और अबही 
और । देवनारि नागनारि और नारि तें न होहि और 
कोओरं॥ पाछे न सुनी अबहूं आगें हुँ न ह्ये है यह 
गति अद्भुत रूप को और को औरे। श्रीहरिदास के 
स्वामीस्यामा कुंजबिहारी या रस हो बस भये यह भई 
और को और ॥५४॥ 

माई ये बसीठ इनके ये इनके और धों को 
परे बीच । हाथापाई करत जु श्रम भयो अंग अरगजा 
की कीच ॥ प्यारीजू के मुख अंबुज को डहडहाट ऐसो 
लागत ज्यों अधरामृत को सोंच । श्रीहरिदास के 
स्वामी स्यामा कुंजबिहारी के राग रंग लटपटानि के 
भेद न्यारे न्यारे जस पानी में पानी नरोच ॥५५॥ 

कस्तुरी को मदेन अंग में किये मुरली धरें 
पोतांबर ओढे कहत राधे हों ही स्याम । किसोर 
कुमकुम को सिगार किये सारी चुरो खुभी नेत्रनि 
दिये स्याम ॥ बाँह गहि ले चले चलिये ज्ञु कुंज में 
चिते मुख हंसे मानों एई स्याम । श्रीहरिदास के स्वामी 
स्यामा कुंजबिहारी छाती सों छाती लगायें गौर- 
स्याम ॥५६॥ 

प्यारी तेरो वदन चंद देखें सेरे हृदे सरोवर तें 

कमोदिनी फूली। सन के सनोरथ तरंग अपार 
सुंदर्यता तहाँ गति भूली ॥ तेरो कोप ग्राह ग्रसें लिये 
जात छुड़ायो न छूटत रहौ बुधि बल झूली । श्रीहरि- 
दास के स्वाम स्यामा चरन बंसी सों काहि रहे 
लटपटाइ गहि भुजमूली ॥५७॥ 


प्यारी तेरो वदन कनक कोकनद श्रम जलकन 
सोभा देत री। तामें तिल हृष्टि परत ही मन हरि 
लेत री ॥ उर तन जाति पाँति घ्राननि कों कटि सों 
करि संकेत री। श्रीहरिदास के स्वामौस्यामा 
कुंजबिहारी कहत अचेत री ॥५८॥ 


BES REBT GET ४०७ २२४ ४०४४७ ४४४ ३१५ 


बचन दै मान न करों । मन-बच-क्रम तीन हूँ तें 
न टरों ॥ तेरे ही किये मान व्याप होत तन कहि 
कैसें के भरो । श्रीहरिदास के स्वामीस्यामा कुंजबिहारी 
कहत री प्यारी कसें के लरों ॥५९॥ 

कुंजबिहारी नाचत नीके लाडली नचावत नीके । 
औघर ताल धरें श्रीस्यामा ताताथेई ताताथेई बोलत 
संग पी के । तांडव-लास और अंग को गनें जे-जे रुचि 
उपजति जौ के । श्रीहरिदास के स्वामौस्यामा कौ 
मेर सरस भयौ और रस गुनी परे फीके ।।६०॥ 


बथ्फ का काका क्षय (०३३, ET EEN 

डोल झूलत बिहारी बिहारिनि राग रसि रहो । 
काहू के हाथ अधोटी काहू के बीन. काहू के मृदंग 
कोऊ गहुँ तार काहू के अंरगजा छिरकत रंग रह्यो। 
डाँड़ो छांडे खेल बढ्यो जु परस्पर नहिं जानियंत पग 
क्यों रह्यो । श्रीहरिदास के' स्वामीस्यामा.. कुंजबिहारी ६ 
को खेल खेलत काहू .न लह्मो ॥६१॥ . - | 

हमारो दान मारयो इनि । रातनि बेचि-बेचि 
जात घेरो सखा जान ज्यों न पावे छियो जिनि॥ 
देखो हरि के ऊज उठाइबे की बात राति-विराति बहू 

टी काहू को निकसति हैं पुनि। श्रीहरिदास फे स्वामी 

की प्रकृति न फिरी छिया छाँड़ो किनि ॥ ६२॥ 

गुन रूप भरी बिधिना सवारी दुहुँ कर कंकन 
एक एक सोहै। छूटे बार गरे पोति दिपति मुख की 
जोति देखि-देखि रोझ तोहि प्रानपति नेंन सलोनी 
मन मोहे ॥ सब संखि निरखि थकित भई' आली 
ज्यो-ज्यों प्रानप्यारो तेरो मुख जोहै।. रस-बस करि 
लोने श्रोहरिदास के स्वामीसंयामा तेरी. उपमा कों 
कहि धौं को है ॥६:३॥ 


` अजहू तु कहा. कहेतिः है री मार नेन आंरनि। 
भोहें ज्यों धनुष चितवनि बान बाँफिंन फौंक धरें कहत . 

स्याम प्यारनि॥ तु ही जीवनि तू ही भूषन तु ही घ्रान- 
धन यारनि । भीहरिदास के स्वामीस्यामा कुंजबिहारी 
सों मेंस भयो बिहारिनि ॥६४॥ 
॥ राग सारद्कः॥। 

प्यारी लू गुननि राइ सिरमोर । गति में गति 
उपजति नाना राग रागिनी तार संदर सुर घोर ॥ 
काहू कछू लियो रेख छाया तौ कहा भयो झूठी दौर । 
कहें ्रोहरिदास लेत प्यारीज् के तिरप लागनि में 
किसोर ॥६५॥ 

प्यारी तोपे कितोक संग्रह छबिन को, अंग-अंग 
प्रति नाना भाइ दिखावति। हाथ किन्नरी मध्य सचु 
पाइ सुलप राग रागिनी सों तु मिलि गावति ॥ कहा 
कहां एक जीभ गुन अगनित, हारि परयो कछु कहत 
न आवति। श्रोहरिदास के स्वामीस्याम कहत री 
प्यारी तु जे-जे भाइ ल्यावति ॥६६॥ 
परस्पर राग जम्यो समेत किन्नरी सृदंग सुरतार। 
तीन हूँ सुरन के तान बंधान धुर-धुरपद अपार ॥ 
बिरस लेत धीरज न रह्यो तिरप लाग डाट सुर 
सोरनि सार । श्रीहरिदास के स्वासीस्यामा जे-जे अंग 
को गति लेति अति निपुन अंग-अंग-अहार ॥६७॥ 


भूशय युः युःभPःभभ्भः ( २५ ) फय चः 

तोकों पिय बोलत हैं री लाल ठाढ़े कदंब तर। 
अबक ऐसौ ज्यो किये कहा होत है री मारि रही 
कुसुम-सर ॥ कुंजबिहारी अपनो अंस तासों क्यों 
कीजे छदम वर । श्रीहरिदास के स्वामीस्यासा ढूँढ़त 
बन में पाई क्रम-क्रम विषम डर ॥६८॥ 

चलिये छबीली छबीलौ बोलत । आजु की 
बानिक पर त्रन टूटत है कही न जाय कछु स्याम 
तोहि रत । सखी ले चली मनाय ज्यों हित की आई 
घत । श्रीहरिदास के स्वामौस्याम बीच ही आइ 
मिले तन को सुबास सकल भेंबर कलमलत ॥।६९।। 

बेनी गूँथि कहा कोऊ जानें मेरी सी तेरी सों। 
बिच-बिच फूल सेत पीत राते को करि सके एरी 
सों ॥। बेठे रसिक संवारन बारन कोमल कर ककही 
सों। श्रीहरिदास के स्वामौस्यामा नख-सिख लों 
बनाई दे काजर नख ही सौं ॥७०॥ 

प्यारी तेरी पुतरी काजर हूँ तें कारी, मानों हवै 
भंवर उड़े री बराबरि । चंपे की डार बैठे कुंद अलि 
लागी है जेब अरा-अरि ॥ जब आनि घेरत कटक काम 
कों, तब जिय होत डरा-डरि । श्रीहरिदास के स्वामी- 
स्यामा कुंजबिहारी दोउ मिलि लरत झराझरि ॥७१॥ 

स्यामकिस्ोरज्‌ तुमकों दोऊ रंग रंगित पीतांबर 
चूनरी । ऐपो रूप कहाँ तुम पायौ, अहरनिस सोच 
उधेर-बूनरी ॥ मनमोहन सुर ज्ञान सिरोमनि सब 
अंगनि अंग कोक निपुनरी । श्रीहरिदास के स्वामी- 
स्यासा तुम्हारी विचित्रताई प्रेम सों पाईयत रस 
सुनरी ॥७२॥ 

चौकी कहां बदलि परी हो प्यारे हरि । लाल 
पाट की हुती जंगाली ल्याये बरि॥ बह तो हुती 
हीरनि खचित पे यह दुरंग पन्ना लारलाह मिलि लहों 
लरि । श्रीहरिदास के स्वामीस्यासा कुंजबिहारी को 
चतुराई रही भरि ॥७३॥ 

आउ लाल ऐसें मद पोजे, तेरो झगा मेरी 
अँगिया धरि । कुच को सुराही नेंननि के प्याले, दारू 
दयौंगी यों अंकों भरि ॥ अधरनि चुबाइ लेउ सब रस 
तनिकौ न जान देउ इत उत ढरि। श्रीहरिदास के 


स्वामीस्थामा कुंजबिहारी की सुहबति असर जहाँ 


+ 
% आपुन हरि ॥७४॥ 
ह. डोल झूलत बिहारी बिहारिनि पुहुप वृष्टि होति । 

सुर-पुर पुर गंधर्व और पुर तितकी नारि देखति 
वारति लर मोति । घेरा करति परस्पर सब मिलि 

कहूँ न देखी ऐसी जुवती जोति। श्रीहरिदास के 
स्वामीस्यामा कुंजबिहारिनि सादा चुरी खुभी पोति 
॥७५॥ 
॥ राग विभास ॥ 
प्यारीज़ू बोलत नाहीं के तु सुता उनींदी, किधों 
काहू कछु कह्यो तेरो ऐसोई सुभाव । सोह तेरे देखे 


| बिन कल न परे के तु छाँडि कुभाव॥ काहू की झुक 


हमें देति री उपजत दुभाव । श्रीहरिदास के स्वासो- 
स्थाम कहत ताके बस परे प्रगटत जु भाव ॥७६॥ 


आलस भोजे री नेंन जंभाति आछी भांति सुदेस। 
कर सों कर टेक अँगुरिन पेंच मानों ससि मंडल 
बेठ्यो अति भांति सुदेस ॥ मन के हरिबे कों और 
सुख नाहिने कोऊ प्यारी नख-सिख भाँति सुदेस । 
श्रीहरिदास के स्वामीस्यामा कुंजबिहारी छाती सौं 
छाती लगाय अंग-अंग सुदेस ॥७७॥। 


प्यारीजू एक बात को मोहि डर आवत है री 
सति कबहुँ कुमया करि जाति। पलपल हित बंछत 
हौँ री मति परे भांति॥ यह सचु ऐसेई रहो री 
जिनि टरो तेरी घाति। श्रीहरिदास के स्वामीस्याम 

कहत यों बाढ़ौ ज्यों पुरइनि जल की रीति तोहि लों 
सांति ॥७८॥ 

प्यारीजू हम तुम दोऊ एक कुंज के सखा ससे 
क्यों बनें । इहां कोउ हितू मेरो न तेरो जो यह पौर 
जने ॥ हों तेरौ बसीठ तु मेरौ और न बीच सन । 
श्रीहरिदास के स्वामौस्यासा कुंजबिहारी कहत प्रीति 
पने ॥७९॥ 

चूनरी में जाड़ो लागत है री कीजिये सुख सेन । 
घरी घरी कें रूपनें पहर मनावत जात मीठे मीठे 
बेन ॥ उठि सदके बलाइ लेउँ प्रकृति यों न चाहिये 
चाहिये ज्यों मैन । श्रीहरिदास के स्वामौस्यामा 
कुंजबिहारी लपटाइ रहे मानि सबे सुख चेत ॥६८०॥ 

दुहुन की सहज बिसाँति दोऊ मिलि सतरंज 
खेलत। उर रुख नेन चपल अस्व चतुर बराबर 
झेलत ॥ आतुरता फील पयादे निग्रह फरजी चौंप 
अनुपम पेलत । श्रीहरिदास के स्वामीस्यामा कुंज- 
बिहारी सह साह राखें खेलत ॥८१॥ 


होड परी मोरनि अरु स्यार्माह। आवहु मिलहु ; 
मध्य सचु की गति लोहे रंग धों कार्माह। हमारे र 


तुम्हारे मध्यस्थ राधे और जाहि बदौ, बूझि देखो 

त्रिन दे कहा है यार्माह । श्रीहरिदास के स्वामो को 
चौपर कौ सो खेल इकगुन दुगुन त्रिगुत चतुरगुन री 


ड जाके नार्माह ॥८२॥ 


कहौ यह काकी बेटी कहा धों कुंवरि को नाँउ। 
तुम सब रहो री हों ऊत्तर देहों चले किन जाहु ढोटा 
बाइ बावरो गाँउ ॥ सब सखि मिलि छिरका ज्ञु खेलन 
लागीं तोलों तुम रहो री जोलों हों न्हाँउ । श्रीहरि- 
दास के स्वामोस्यामा कुंजबिहारी ले बुड़की गरें 
लागि चौंकि परी कहाँ हों जाँउ ॥८३॥ 

एक समे एकांत बन में डोल झूलत कुंजबिहारी । 
झोटा देत परस्पर सब मिलि अबीर उड़ावत डारी ॥ 
कबहुँक वे उनके वे उनके हों दुहुनि की एक सारी । 
श्रीहरिदास के स्वामीस्यामा कुंजबिहारी बाढ्यो रंग 
भारी ॥८४॥ 

कुंज-कुंज डोलनि मृदु बोलनि टूटी लर छूटी 
पोति अति छबि लागत । भंवर गुंजार करत संग 
डोलत, मानों मेरु रागिनी के संग लियें रागत ॥। जूथ 
अनेक सुघर जुवतिन के तुम्हारी रीझि पलब नहि 
लागत । श्रोहरिदास के स्वामीस्यामा कुंजबिहारी पर 
तन-मन-धन न्यौछावर करों का गत ॥८५॥ 

% प्रिया पिय के उठिबे की छबि बरनी न जाय सब 
ते न्यारे । मानों द्योस रेत इक ठोरे सोये न भये 
न्यारे ॥ बार लटपटे मानों भँवर जथ लरत परस्पर, 
कमल-दलनि पर खंजरीट सोभा न्यारे । श्रीहरिदास 
के स्वामीस्यामा कुंजबिहारी पर कोटि-कोटि अनंग 
कोटि ब्रह्मांड वारि किये न्यारे ॥८६॥ 
॥ राग सुघराई ॥ 

स्यामा-स्याम आवत कुंजसहल तें रगमगे-रग- 
मगे । मरगजी बनमाल सिथिल कटि किकिनी अरुन 
नेन चारों जाम जगे ॥ सब सखी सुघराई गावत बीन 
बजावत सब सुख मिलि संगीत पगे। श्रीहरिदास के 
स्वामोस्यामा कुंजबिहारी को कटाछ सों कोटि काम 
दगे ॥८७॥ 

॥ राग मलार ॥ 
हिडोरेंब झूलत लाल दिन दुलहु इुलहिनि 
५ बिहारिनि देखो री ललना । गौर-स्याम छबि अति 
4 दृति बहु भाँति री बलना ॥ नीलांबर पीतांबर अंचल 
चलत धुजा फहराति कलना । श्रीहरिदास के स्वामी- 
स्यामा कुंजबिहारी बिहारिनि अबिचलना ॥८८॥ 

ऐसी रितु सदा सवंदा जो रहे बोलति मोरनि। 
नीके बादर नीके धनुष चहुँदिसि नीको, श्रीवृ दावन 
आछी नीकी मेघनि की घोरनि ॥ आछी नीकी भूमि 
हरी-हरौ आछी नीकी, बूढ़नि की रेगनि काम 
किरोरनि। श्रोहरिदास के स्वामौस्यामा के मिलि 
गावत राग मलार जम्यो किसोर-किसोरनि ॥८९॥ 


सुबोल बोलिपे जु मान न करिहों, आये दिन 
पावस के सचु के घरी-घरी के रूसनें क्यों बनें ते 
बोल बोलिये जु मन-क़्म-वच के ॥ भयो है बधान 
बहुत जतननि करि बिसरे गुन गस के। श्रीहरिदास 
के स्वामौस्यामा कुंजबिहारी प्यारी बस के ॥९०॥ 


यह अचरज देख्यो न सुन्यो कहूँ नवीन सेघ संग 
बीजुरी एक रस । तामें मौज उठत अधिक बहु भाँति 
लस ॥ मन के देखिवे कों और सुख नांहिने चितवत 
चिर्ताह करत बस । श्रीहरिदास के स्वामीस्यामा 
कुंजबिहारी बिहारिनिज को पवित्र जस ॥६१॥ 


बूँद सुहावनी री लागत मति भोजे तेरी चूँनरी । 
मोह दे उतारि धरि राखों बगल में तु नरी। 
लागि लपटाइ रहें छाती सौं छाती जो न आवे तोहि 

बौछार की फूनरी । श्रीहरिदास के स्वामीस्याम कहत 
बीजुरी कोंधे करि हाँ हूँ न री ॥२॥ 

भोजन लागे री दोऊ जन। अचरा की ओट 
करत दोऊ जन ॥ अति उन्मत्त रहत निसि-बासर 
राग ही रंग रंगे दोऊ जन । श्रीहरिदास के स्वामी- 
स्यासा कुंजबिहारी, प्रम परस्पर नृत्य करत दोऊ जन 
॥९३॥ 

नदित मन मृदंगी रास भूमि सुकांति अभिने सु नव 
गति त्रिभंगी । धापि राधा नटति ललिता रसवती 
नागरो गा इतेग्रि नाभि तान तुंगी ॥ रसद बिहारी बंदे 
बल्जभा राधिका निसि-दिन रंग रंगी । श्रीहरिदास 
के स्वामौस्यासा कुंजबिहारी संगीत संगी ॥३४॥ | 

दाँमिनि कहत मेघ सों हमारी उपमा दह्‌ ते 


झूठ एई मेघ बीजुरी साँची । जिन-जिन हमारी उपमा £ 


दीनी तिन-तिन की सति काँची ॥ ऐसी कहूँ सुनी जु 

रिझावत । तेसीये कोकिला अलापत पपीहा देत सुर 
तैसीये मेघ गरजि मृदंग बजावत ॥ तेसीये स्याम घटा 
निसि सी कारी तैसीये दाँमिनि कोंधि दीप दिखाबत। 
श्रीहरिदास के स्वामोस्यामा कुंजबिहारी रीझि राधे 
हसि कंठ लगावत ॥६६॥ 

हरि के अंग कौ चंदन लपटानों तन तेरे देखियत 
जेसें पीत चोली । मरगजे अभरन वदन छिपावति 
छिपे न छिपायें मानों कृष्ण बोली ॥ कहुँ अंजन कहुँ 
अलक रही खसि, सुरति रंग की पोटे खोलो। 
श्रीहरिदास के स्वामीस्याम मिलत बिहारिनि हार 
न रह्यो कंठ बिच ओली ॥६७॥ 

॥ राग बसन्त ॥ 

कुच गडुवा जोबन मोर कंचुकी बसन ढाँपि ले 
राख्यो बसंत । गुन मंदिर रूप बगीचा में बेठी हैं मुख 
लसंत॥ कोटि काम लावन्य बिहारी जाहि देखत 
सब दुख नसंत। ऐसे रसिक श्रीहरिदास के स्वामी 
तिनकों भरन आई मिलि हसंत ॥६८॥ 

कुंजबिहारी को बसंत सखि चलहु न देखन 
जाहु । नव बन नव निकुंज नव पल्लव नव जुवतिन 
मिलि माहि ॥ बंसी सरस मधुर धुनि सुनियत फूली 

% अंग न माहि । सुनि श्रीहरिदास प्रेम सों छिरकत छल 
छुवाँहि ॥९९॥ 

चलिरी भोर तें न्यारेई खेलें । कुंज-निकंज मंजु में 
| झेल ॥ जहाँ पंछिन सहित सखी न संग कोऊ, तिहि 
; बन चलि मिलि केले । श्रीहरिदास के स्वामोस्यासा 
॥ प्रेम परस्पर वृक्ता बंदन मेले ॥१००॥ 


र] 

| अबके बसंत न्यारेई खेले, काहू सों मिलि न खेले 
ई तेरी सों । दुचिते भये कछ न सचु पाइयत तु काहू 
सखी सों मिलि न मेरी सों ॥ देखेगी जु रंग उपजेगो 
$ राग रागिनीन के फेरा-फेरी सों। श्रीहरिदास के 
। स्वामौस्यामा कुंजबिहारी राग हो में रंग उपजेंगौ 
| एरी सों॥१०१॥ 

| 

| 

| 


रहो रहो बिहारीज्ञु मेरी आंखिन में बका मेलत 
हो कित अंतर होत मुख अवलोकन कौं। और 
भाँवती तिहारी मिल्यो चाहत सिसि के पैयाँ लागों 
पन-पन कों ॥ गावत खेलत जो सुख उपजत सु तौ 
कोटि वर है तन कों। श्रीहरिदास के स्वामी कौ 
मिलत खेलत को सुख, कहाँ पाइयत ऐसो सुख सन 
कों ॥१०२॥ 

॥ राग गौरी || | 

सांधे न्हाइ बैठी पहिरि पट सुंदरि जहाँ फुलवारी | 

तहाँ सुखबति अलकें। कर नख सोभा कल केस ( 
सँबारति, मानों नव घन में उडगन झलक ॥। विविध | 
शै 

उौच्डैडडः नः 


{गार लिये आगे ठाढ़ी प्रिय सखी, भयौ भरु आनि 
रतिपति दल दलके । श्रीहरिदास के स्वामीस्यामा 
कुंजबिहारी की छबि निरखत लागत नाहीं पलक 


॥१०३॥ 
॥ राग गोरो ॥ 


चलौ सखी कुंजबिहारी सौं मिलि, चित दे देखे 
उनकी भाँवती । संदर सों सुंदरि मिलि खेलत कसं 
धों गाँबती ॥ औचक आइ परी सखी तहाँ पिय प 
पाँइ चंपावती । श्रीहरिदास के स्वासीस्यामा कुंज- | 
बिहारी सों मिलि पोढ़ी तन-मन राँवती ॥ १०४ | 

राधा-रसिक कुंजबिहारी खेलत फाग, संब जुवती । 
जन कहत हो हो होरी । भरत परस्पर काहू की काहू 
न सुधि, हँसिकें मन हरत मोहन गोरी॥ कर सों | 
करब जोरि कटि सों कटिब मोरि, करत नृत्य काहू | 
न रुचि थोरी । श्रीहरिदास के स्वामीस्यामें कुंज- | 
बिहारी फिरत न्यारेई न्यारे सब सखियनं कौ दृष्टि 
बचावत तकितब खोरी ॥१०५।। | 

नव निकुंजगृह नवल आगे नवल बीना मध्य राग & 
गोरी ठटो । मनो दस इंदु पीयूष वरषत सुखद चपल ६% 
करजावली हृष्टि पिय को जटी ॥ रीझि रीझि पिय EE 
देत भूषन बसन दाम उर रसन दसननि धरत निरखि ई 
सारंग कटी । रसद श्रीहरिदास बिहारी अंग-अंग i 
मिलत, अतन उदोत करत सुरति आरभटी ॥१०६॥ ठी 

झूलत डोल दोऊ जन ठाढ़े । हाँगत जोर सहित ह 
जसों जाके डाँडोब गहें गाढ ।। बिच-बिच प्रीति रहसि i 
रसरीति की राग रागिनोन के जथ बाढ़े। श्रीहरिदास ४- 
के स्वामौस्यामा कुंजबिहारी राग हो के रंग रंगि 5 
काढ ॥ १०७॥ Bi 

झूलत डोल श्रोकूंजबिहारी । दूसरी ओर रसिक ह 
राधावर नागरि नवल दुलारी ॥ राखे न रहत हंसत £ 
क हि-कहि प्रिया, बिलबिलात पिय भारी । श्रीहरिदास £ 
4 के स्वामीस्याम कहत री प्यारी, अबकें राखि हा 
% हा री ॥१०८॥ 
कोन प्रकृति तिहारी छिया तुर्माह मिलत 'बेगि 
| भोर ह्रं जात । अथवत निमेष होइ पह फाटी 
४ देखियत पहिली सह मात ह्वै जात ॥ आवत जात 
भारो परे पीतौ मरि जात। श्रीहरिदास के स्वामी 

तुम्हारे मार्थे त्रिन कितौक सुख जात ॥१०९॥ 
॥ राग नट ॥ 

जुग कवनो बेस किसोर दोऊ निकसि ठाढ़ भये ६ 
सघन बन तें । तन-तन में बसत मन-मन में लसत 
सोभा बाढ़ी दुहुँ दिसि, मानों प्रगट भई दामिनि घन- 
घन तें ॥ सोहन गहर गंभीर बदत पिक बानी, उपजत 
मानों प्रिया के वचन तें। श्रीहरिदास के स्वामीस्यामा £ 
कुंजबिहारी, ऐसौ को जाको मन लागे अन तें 
॥१०१॥ i 

की प्रशक्ति' र 
नमो नमो श्रीहरिदास वृंदाविपिन-वास, वर प्रान सर्वसु वॉकेविहारी। ३१ 
स्यामा-स्याम जुगल रूप-माधुर्य के, रसिक रिझवार प्रेम-अवतारी।। श॑ 
परम वैराग्य-निधि बसत निधिवन सदा, भावनालीन सुप्रवीन भारी।- ठर 
कामना कल्पतरु सकल संताप हरु, 'अग्रदास अलि” कल्याणकारी ।। र 
- स्वामी श्रीअग्रदासजी महाराज ३ 


जुगल नाम सौं नेम जपत नित कुंजबिहारी। 
अवलोकत रहैं केलि सखी-सुख के अधिकारी। - बरै 
गान-कला-गंधर्व स्याम-स्यामा कौं तोषैं। ; 
उत्तम-भोग लगाइ मोर मरकट तिमि पोषैं।। Ko 


नृपति द्वार ठाढ़े रहै दरसन आसा जास की। व 
आसुधीर उद्योत करि रसिक छाप हरिदास की।। 
- स्वामी श्रीनाभादासजी 

& रसिक अनन्य हरिदास जू, गायी नित्य विहार । . र; 
{ सेवा हू में दूरि किये, बिधि-निषेध जंजार ।। EE 
सघन निकुंजनि रहत दिन, बाढूयौ अधिक सनेह। ६ 
ठं एक बिहारी हेत लगि, छॉडि दिये सुख देह।। टर 
न रंक छत्रपति दुहुँनि की, धरी न मन परवाह। र 
र रहे भीजि रस-माधुरी, लीर्ने कर करवाह।। । + 
ह - श्रीहित ध्रुवदासजी > 

घोडशाक्षरी-युगलनाम-महामंत्र-संळीर्तन 


राधेकृषण राधेकृष्ण, कृष्णकृष्ण राधेराधे। 
राधेश्याम राधेश्याम, श्यामश्याम राधेराधे॥ 


(कृपया अधिक से अधिक जप करें) 


श्री “श्रीजी” मन्दिर 


प्रताप बाजार, वृन्दावन 
फोन : (0565) 443752 

